Σχέση της συγκέντρωσης της χοληστερόλης της κυτταρικής μεμβράνης των ερυθρών αιμοσφαιρίων με μακροσκοπικά χαρακτηριστικά των αθηρωματικών πλακών ασθενών με στεφανιαία νόσο
Creators: name: Κοσκινάς, Κωνσταντίνος Χρήστου
Publisher: name: Aristotle University of Thessaloniki
Year: 2008
Subjects: Χοληστερόλη μεμβράνης ερυθρών αιμοσφαιρίων
Αθηροσκλήρωση
Ενδοαγγειακό υπερηχογράφημα (IVUS)
Στεφανιαία νόσος
Erythrocyte membrane cholesterol
Atherosclerosis
Intravascular ultrasound (IVUS)
Coronary Artery Disease

description: Σκοπός: Σκοπός της μελέτης είναι η διερεύνηση της πιθανής σχέσης μεταξύ της συγκέντρωσης της χοληστερόλης της κυτταρικής μεμβράνης των ερυθρών αιμοσφαιρίων και του ολικού αθηρωματικού φορτίου των στεφανιαίων αρτηριών ασθενών με αγγειογραφικά σημαντική στεφανιαία νόσο.Τεκμηρίωση: Η ανίχνευση συστατικών των ερυθροκυτταρικών μεμβρανών στο λιπώδη πυρήνα αθηρωματικών πλακών έχουν ενισχύσει την πιθανολογούμενη συμμετοχή των ερυθρών αιμοσφαιρίων στις διαδικασίες της αθηρογένεσης. Η νεοαγγειογένεση που χαρακτηρίζει τις προχωρημένες αθηρωματικές αλλοιώσεις και η αιμορραγία εντός των πλακών θεωρούνται οι βασικοί μηχανισμοί μέσω των οποίων ο νεκρωτικός πυρήνας εμπλουτίζεται με λιπίδια των ερυθροκυττάρων.Υλικό-Μέθοδοι: Μελετήθηκαν 27 άτομα (16 άρρενες), 10 ασθενείς με αγγειογραφικά σημαντική στεφανιαία νόσο και 17 μάρτυρες χωρίς κριτικές στενώσεις των στεφανιαίων από τον αγγειογραφικό έλεγχο. Η χοληστερόλη της κυτταρικής μεμβράνης των ερυθρών αιμοσφαιρίων (CEM) απομονώθηκε και μετρήθηκε σε όλα τα άτομα του δείγματος. Στην υποομάδα των ασθενών πραγματοποιήθηκε ενδοστεφανιαίο υπερηχογράφημα (IVUS) και τρισδιάστατη ανασύνθεση των στεφανιαίων αγγείων, με σκοπό την πραγματοποίηση ογκομετρικών υπολογισμών και τη μέτρηση του ολικού όγκου του αθηρώματος.Αποτελέσματα:H συγκέντρωση της CEM προέκυψε ότι είναι σημαντικά υψηλότερη (p&lt;0.01) στους ασθενείς σε σύγκριση με τους μάρτυρες (120.64 ± 48.48μg/ml έναντι 73.93 ± 7.65 μg/ml αντίστοιχα) και υψηλότερη (p&lt;0.01) στους ασθενείς με οξύ στεφανιαίο σύνδρομο σε σύγκριση με εκείνους με σταθερή στηθάγχη (149.6±49.11μg/ml έναντι 77.2±6.43μg/ml). Η συγκέντρωση της CEM παρουσίασε σημαντική συσχέτιση με τον ολικό όγκο αθηρώματος (r=0.818, p&lt;0.01) και με το εκατοστιαίο εμβαδόν πλάκας στο σημείο του αγγείου με το ελάχιστο εμβαδόν του αυλού (r=0.75, p&lt;0.05). Σε μοντέλο πολλαπλής γραμμικής παλινδρόμησης η CEM ήταν η μόνη μεταβλητή με προβλεπτική ικανότητα ως προς τον ολικό όγκο αθηρώματος που προσέγγιζε τη στατιστική σημαντικότητα (p=0.051).Συμπεράσματα: H παρούσα μελέτη αναδεικνύει για πρώτη φορά σημαντική σχέση μεταξύ της συγκέντρωσης της χοληστερόλης της μεμβράνης των ερυθρών αιμοσφαιρίων και του αθηρωματικού φορτίου των στεφανιαίων αγγείων, υποδηλώνοντας πιθανή συνεισφορά των ερυθροκυττάρων στην επέκταση του λιπώδους πυρήνα των αθηρωματικών πλακών. Τα αποτελέσματα χρήζουν περαιτέρω επιβεβαίωσης από μεγαλύτερης κλίμακας μελέτες.
description: Objectives: The present study aimed to investigate the relationship between concentration of cholesterol of erythrocyte membranes (CEM) and coronary atheroma burden in patients with angiographically significant coronary artery disease.Background: The postulated contribution of red blood cells to atherogenesis is strengthened by the detection of constituents of erythrocyte membranes within the lipid core of atheromatous plaques. Neovascularization characterizing advanced atherosclerotic lesions and subsequent intraplaque hemorrhage are considered the basic mechanisms whereby the necrotic core is enriched with erythrocyte derived lipids.Methods: 27 consecutive subjects (16 male) undergoing coronary angiography were prospectively enrolled in the study; 10 patients with angiographically significant coronary artery disease and 17 controls without critical stenoses in angiography. Cholesterol of erythrocyte membranes was isolated and measured in all subjects. Intravascular ultrasound (IVUS) and three-dimensional reconstruction of coronary arteries was employed in the patients’ subgroup, and volumetric measurements including total atheroma volume were conducted.Results: CEM concentration was significantly (p&lt;0.01) higher in patients compared to controls (120.64 ± 48.48μg/ml versus 73.93 ± 7.65 μg/ml respectively) and higher (p&lt;0.01) in patients presenting with an acute coronary syndrome compared to stable angina patients (149.6±49.11μg/ml versus 77.2±6.43μg/ml). CEM concentration was significantly correlated to total atheroma volume (r=0.818, p&lt;0.01) and to percent plaque area at the vessel site with minimal lumen area (r=0.75, p&lt;0.05). In a multiple linear regression model, CEM was the only variable independently predicting total atheroma volume at a level reaching statistical significance (p=0.051).Conclusions: This is the first study to demonstrate a significant and independent correlation between cholesterol of erythrocytes membrane and the extent of coronary atherosclerotic disease burden, suggesting a possible role of erythrocyte membrane derived lipids in the expansion of atheromatous plaques. The results merit further validation by lager studies.